Visit Site
Recommended byColombia
‘దేశవాళీ క్రికెట్‌లో అత్యద్భుతంగా రాణించినా.. మయాంక్ అగర్వాల్‌ని దురదృష్టం వెంటాడుతోంది. వెస్టిండీస్‌తో సిరీస్‌‌కి అతను ఎంపికైనా టీమిండియా మేనేజ్‌మెంట్ తుది జట్టులో చోటివ్వలేదు. దీంతో.. అతనికి నిరూపించుకునేందుకు అవకాశమే లేకపోయింది. తాజాగా ఆస్ట్రేలియా‌తో టెస్టు సిరీస్‌‌కి అతడ్ని జట్టు నుంచే తప్పించారు. ఒకవేళ మురళీ విజయ్ మెరుగైన ఆటగాడని సెలక్టర్లు భావిస్తే.. ఇంగ్లాండ్‌తో సిరీస్‌ తర్వాత్‌ అతడ్ని టెస్టు జట్టు నుంచి ఎందుకు తప్పించారు..? ఇప్పుడు మళ్లీ జట్టులోకి ఎందుకు తీసుకున్నారు. మీ నిలకడలేని ఆలోచనల కారణంగా యువ క్రికెటర్‌కి జట్టులో స్థానం పోయింది. ఇలా చేస్తే.. వారి మానసిక స్థైర్యం దెబ్బతిందా..? జట్టు ఎంపికలో సెలక్టర్లకి క్లారిటీ ఉండాలి. అంతేకాని.. ఇలా ఆటగాళ్లతో కుర్చీలాట ఆడకూడదు’ అని గంభీర్ సూచించాడు.
భారత్, ఆస్ట్రేలియా మధ్య డిసెంబరు 6 నుంచి తొలి టెస్టు మ్యాచ్ జరగనుండగా.. మొత్తం నాలుగు టెస్టులు ఆ గడ్డపై జరగనున్నాయి.
టెస్టు సిరీస్ కోసం ఇటీవల భారత సెలక్టర్లు ప్రకటించిన జట్టు ఇదే..!
భారత టెస్టు జట్టు: విరాట్ కోహ్లీ (కెప్టెన్), మురళీ విజయ్, లోకేశ్ రాహుల్, పృథ్వీ షా, చతేశ్వర్ పుజారా, ఆజింక్య రహానె, హనుమ విహారి, రోహిత్ శర్మ, రిషబ్ పంత్, పార్థివ్ పటేల్, రవిచంద్రన్ అశ్విన్, రవీంద్ర జడేజా, కుల్దీప్ యాదవ్, మహమ్మద్ షమీ, ఇషాంత్ శర్మ, ఉమేశ్ యాదవ్, జస్‌ప్రీత్ బుమ్రా, భువనేశ్వర్ కుమార్